gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5543, del 27-06-2007 (2007/8386)

Adjudicació número 153/2007. Subministrament i instal·lació d'energia solar per a escalfar aigua sanitària de l'Hospital Comarcal de Vinaròs.
---------------------------------------------------------------------------------------------------------------------------------------------

### Dades del document

Número de DOGV
:   5543

Data del DOGV
:   27-06-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/8386


Data del document
:   18-06-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * energia solar
    * licitació
    * adjudicació de contracte administratiu

Adjudicació número 153/2007. Subministrament i instal·lació d'energia solar per a escalfar aigua sanitària de l'Hospital Comarcal de Vinaròs. [2007/8386]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 01. Hospital Comarcal de Vinaròs. avinguda Gil de Atrocillo, s/n, 12834 € Vinaròs (Castelló). Telèfon 347 46 29 64, fax 964 40 06 17.  
c) Número d'expedient: 153/2007.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament i instal·lació d'energia solar per a escalfar aigua sanitària.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Generalitat núm. 5.404 d'11 de desembre de 2006.  
3. Tramitació, procediment i forma d'adjudicació  
a) Tramitació: anticipada.  
b) Procediment: obert.  
c) Forma: concurs públic.  
4. Pressupost base de licitació  
Import total: cent trenta-vuit mil dos-cents trenta-dos euros i setanta-vuit cèntims (138.232,78 €).  
5. Adjudicació  
a) Data: 10 de maig de 2007.  
b) Contractista: Axima Sistemas e Instalaciones, SA.  
c) Nacionalitat: espanyola.  
d) Import d'adjudicació: cent vuit mil quatre-cents quaranta-nou euros i noranta-nou cèntims (108.449,99 €).  
València, 18 de juny de 2007.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5499, del 26-04-2007 (2007/5097)

Convocatòria de l'Assemblea General extraordinària.
---------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5097


Data del document
:   29-03-2007

Organisme emissor
:   Caixa Rural Torrent, COOP Crèd. V.

Tipus de document
:   Informació Pública

En virtut del que ha acordat el Consell Rector en la sessió del dia 29 de març de l'any en curs, es convoca a tots els socis de Caixa Rural Torrent, Cooperativa de Crèdit Valenciana, a l'Assemblea General extraordinària que tindrà lloc el divendres dia 1 de juny de 2007, a les 19.30 hores en primera convocatòria, i a les 20.00 hores en segona convocatòria, a la sala d'actes del domicili social, situat a Torrent, avinguda del País Valencià, número 3, d'acord amb el següent:  
Orde del dia  
1r Elecció de la Mesa Electoral.  
2n Elecció de dos membres titulars del Consell Rector i quatre suplents: un titular del Consell Rector i dos suplents en vigència fins l'any 2008 i altre titular i dos suplents en vigència fins l'any 2010.  
3r Suggeriments i preguntes.  
4t Designació de dos socis per a l'aprovació de l'acta de l'assemblea.   
L'elecció es realitzarà davant la mesa electoral i de forma continuada, en la sessió la durada de la qual es fixa en una hora aproximadament.  
En compliment de l'article 46 dels estatuts, es fa saber que queda obert el termini de presentació de candidatures, que finalitzarà el dia 30 d'abril, a les 14.00 hores.   
Torrent, 29 de març de 2007.- El vicepresident del Consell Rector: Gerardo José Puchol Cervera.
Diari Oficial de la Generalitat Valenciana


Sumari del DOGV 5643, del 20-11-2007 (2007/13599)

RESOLUCIÓ de 29 d'octubre de 2007, de la Direcció General de Cohesió Territorial, de la Conselleria de Presidència, per la qual es dóna publicitat a la relació individualitzada dels mèrits dels funcionaris d'Administració Local, amb habilitació de caràcter estatal, reconeguts i inscrits en el Registre de Mèrits de Determinació Autonòmica de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5643

Data del DOGV
:   20-11-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/13956


Data del document
:   29-10-2007

Organisme emissor
:   Conselleria de Presidència

Tipus de document
:   Resolució

Correcció d'errades

 Descriptors 

:   * administració local
    * funcionari
    * concurs administratiu
    * qualificació del personal

RESOLUCIÓ de 29 d'octubre de 2007, de la Direcció General de Cohesió Territorial, de la Conselleria de Presidència, per la qual es dóna publicitat a la relació individualitzada dels mèrits dels funcionaris d'Administració Local, amb habilitació de caràcter estatal, reconeguts i inscrits en el Registre de Mèrits de Determinació Autonòmica de la Comunitat Valenciana. [2007/13835]
De conformitat amb el que estableix l'article 6 de l'Orde de 5 de novembre de 1998, de la conselleria de Presidència, aquesta Direcció General ha resolt:
Donar publicitat a la puntuació corresponent als mèrits dels funcionaris d'administració local, amb habilitació de caràcter estatal, reconeguts i inscrits al Registre de Mèrits de Determinació Autonòmica de la Comunitat Valenciana, relacionats en l'annex que s'adjunta a la present Resolució, a aquest efecte d'avaluació, en el pròxim concurs unitari.
Contra la present Resolució, que posa fi a la via administrativa, podrà interposar-se, potestativament, recurs de reposició davant d'aquesta Direcció General de Cohesió Territorial, o bé recurs contenciós administratiu davant del Jutjat del Contenciós Administratiu de València o, si fa al cas, del domicili de la persona interessada, en el termini de dos mesos, comptadors des de l'endemà de la publicació de la present Resolució. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.
València, 29 d'octubre de 2007.- El director general de Cohesió Territorial: Vicente Saurí Martí.
Diari Oficial de la Generalitat Valenciana


Sumari del DOGV 5539, del 21-06-2007 (2007/6755)

Informació pública de l'aprovació definitiva del Programa per al Desenvolupament de l'Actuació Integrada Subzona UNI-10 El Pedregal.
------------------------------------------------------------------------------------------------------------------------------------

### Dades del document

Número de DOGV
:   5539

Data del DOGV
:   21-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6755


Data del document
:   18-05-2007

Organisme emissor
:   Ajuntament de Picassent

Tipus de document
:   Informació Pública

Descriptors 

:   * Picassent
    * administració local
    * pla d'urbanisme

Informació pública de l'aprovació definitiva del Programa per al Desenvolupament de l'Actuació Integrada Subzona UNI-10 El Pedregal. [2007/6755]  
L'Ajuntament de Picassent, en sessió celebrada el dia 26 d'abril de 2007, va adoptar l'acord següent:  
Primer  
Aprovar definitivament el Programa per al Desenvolupament de l'Actuació Integrada Subzona UNI-10 El Pedregal.  
Segon  
Seleccionar la mercantil Promouni P-1, SA agent urbanitzador de l'esmentat programa, i el seu desenvolupament pel sistema de gestió indirecta.  
Tercer  
Aprovar el Pla de Reforma Interior i el Projecte d'Urbanització del Sector UNI-10 El Pedregal.  
Contra la present resolució podrà interposar-se potestativament recurs de reposició en el termini d'un mes, davant del mateix òrgan que l'haja dictat o ser recorregut directament davant de la Sala Contenciosa Administrativa del Tribunal Superior de justícia de la Comunitat Autònoma Valenciana, en el termini de dos mesos sense perjuí d'interposar qualsevol altre recurs que considere convenient en defensa dels seus drets.  
Picassent, 18 de maig de 2007.- L'alcaldessa: Conxa García Ferrer.
Diari Oficial de la Generalitat Valenciana


Sumari del DOGV 5649, del 28-11-2007 (2007/14518)

Informació pública de l'estudi de detall presentat per Obras e Inmuebles Bellver, SL, de l'illa formada pels carrers Manises, dels Molins, Joan Baptista Benlloch, Sant Marçal, Sant Gil i Santíssim Crist de la Fe.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5649

Data del DOGV
:   28-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14308


Data del document
:   22-11-2007

Organisme emissor
:   Ajuntament de Paterna

Tipus de document
:   Informació Pública

Descriptors 

:   * Paterna
    * pla d'urbanisme
    * administració local

Informació pública de l'estudi de detall presentat per Obras e Inmuebles Bellver, SL, de l'illa formada pels carrers Manises, dels Molins, Joan Baptista Benlloch, Sant Marçal, Sant Gil i Santíssim Crist de la Fe. [2007/14125]  
Per Resolució d'Alcaldia número 5335, de data 20 de novembre de 2007, s'ha resolt sotmetre a informació pública l'estudi de detall, presentat per Malek Murad Mateu, en representació de Obras e Inmuebles Bellver, SL, de l'illa de cases formada pels carrers Manises, dels Molins, Joan Baptista Benlloch, Sant Marçal, Sant Gil i Santíssim Crist de la Fe, l'objecte del qual és reajustar l'ordenació de volums dins de l'illa, afectant a la parcel·la situada en el carrer Manises, número 11; de conformitat i als efectes previstos en l'article 190 del Decret 67/2006, de 12 de maig, de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, en relació amb l'article 79 de la Llei 6/2005, de 30 de desembre, de la Generalitat Valenciana, Urbanística Valenciana (LUV).  
El que se sotmet a informació pública, d'acord amb el que disposa l'article 90 de la mencionada Llei 16/2005; advertint de la possibilitat de formular al·legacions, per termini d'un mes, comptat des de la publicació de l'edicte en el Diari Oficial de la Comunitat Valenciana.  
Igualment, es fa constar que, d'acord amb l'article 101.2, de la LUV, queda suspés l'atorgament de llicències de parcel·lació i de construcció, en l'àmbit territorial definit anteriorment.  
Paterna, 22 de novembre de 2007.- L'alcalde: Lorenzo Agustí Pons.
Diari Oficial de la Generalitat Valenciana


Sumari del DOGV 5497, del 24-04-2007 (2007/3613)

Informació pública de l'aprovació inicial de la modificació número 18 del Pla General d'Ordenació Urbana.
---------------------------------------------------------------------------------------------------------

### Dades del document

Número de DOGV
:   5497

Data del DOGV
:   24-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3613


Data del document
:   31-01-2007

Organisme emissor
:   Ajuntament de Xixona

Tipus de document
:   Informació Pública

Descriptors 

:   * Xixona
    * pla d'urbanisme
    * administració local

El Ple d'esta corporació, en la sessió celebrada el 25 de gener de 2007, va acordar aprovar inicialment la modificació número 18 del Pla General d'Ordenació Urbana, que consisteix en el canvi d'ús dotacional públic d'una parcel·la municipal, la referència cadastral de la qual és 5397364GS2359Y5085UG, classificada pel Pla General vigent com a sòl urbà, amb la qualificació d'equipament escolar, per a passar a ser qualificada com a equipament comunitari (servici urbà-infraestructures). Així mateix sotmetre a informació pública l'expedient mitjançant la inserció d'edicte en el Diari Oficial de la Comunitat Valenciana i en un diari no oficial d'àmplia difusió a la localitat, per un període de 30 dies hàbils, comptadors des de l'endemà de la publicació en el diari oficial.  
Durant el període d'informació pública podrà examinar-se la documentació completa en l'oficina tècnica municipal, i formular les al·legacions que es creguen convenients.  
Xixona, 31 de gener de 2007.- L'alcaldessa: Rosa María Verdú Ramos.
Diari Oficial de la Generalitat Valenciana


Sumari del DOGV 5652, del 03-12-2007 (2007/14193)

Informació pública de la modificació puntual número 9 al Pla General Municipal d'Almassora..
--------------------------------------------------------------------------------------------

### Dades del document

Número de DOGV
:   5652

Data del DOGV
:   03-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14575


Data del document
:   09-11-2007

Organisme emissor
:   Ajuntament d'Almassora

Tipus de document
:   Informació Pública

Descriptors 

:   * Almassora
    * administració local
    * pla d'urbanisme

Informació pública de la modificació puntual número 9 al Pla General Municipal d'Almassora.. [2007/14628]  
L'Ajuntament en ple, en sessió celebrada el dia 5 de novembre corrent, acordà sotmetre a informació pública la modificació puntual número 9 al Pla General d'Almassora, redactada pels serveis tècnics municipals; aquesta modificació consisteix a regular dos aspectes de l'ordenació detallada del planejament municipal relatiu als aparcaments que es construiran en aquest municipi, tant públics com privats, i a la construcció de naus en règim de propietat horitzontal en el sòl industrial del planejament municipal.  
Els documents que formen aquesta modificació són el punt 8 de l'ordenança general 3. Condicions d'ús, i un nou apartat en el punt 12.4 Edificació de l'ordenança particular AO-12 industrial.  
De conformitat amb l'establert en l'article 94, en relació amb els articles 83 a 86 de la Llei 16/2005, Urbanística Valenciana, i 223 i 562 del Reglament d'Ordenació i Gestió Territorial Urbanística, se sotmet la modificació puntual número 9 a informació pública, per termini d'un mes, a comptar des de la publicació d'aquest anunci en el Diari Oficial de la Comunitat Valenciana.  
Els documents relatius a la modificació estaran exposats per a la seua consulta en les dependències d'Urbanisme d'aquest ajuntament, de dilluns a divendres, en horari de 09.00 a 14.00 hores, on podran ser consultats. Igualment es podran consultar els tècnics municipals durant aquest termini, prèvia petició d'hora.  
Durant la informació pública es podran presentar les al·legacions que s'estimen convenients en l'Ajuntament d'Almassora.  
Amb la publicació d'aquest anunci en el Diari Oficial de la Comunitat Valenciana queda suspés l'atorgament de les llicències i acords aprovatoris de programes en aquelles àrees del territori les determinacions de les quals en el nou planejament suposen modificació del règim urbanístic vigent. Aquesta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació.  
El termini per a l'aprovació definitiva d'aquest expedient és de tres mesos, a comptar des de la finalització del període d'informació pública, i el sentit del silenci negatiu serà, en cas d'absència, de resolució expressa.  
Almassora, 9 de novembre de 2007.- L'alcalde: Vicente Casanova Claramonte.
Diari Oficial de la Generalitat Valenciana


Sumari del DOGV 5596, del 11-09-2007 (2007/10760)

Notificació a Jesús Ricardo Cedeño Muñoz de la sentència dictada en les actuacions del juí de mesures fills extramatrimonials contenciós número 487/2007.
---------------------------------------------------------------------------------------------------------------------------------------------------------

### Dades del document

Número de DOGV
:   5596

Data del DOGV
:   11-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10764


Data del document
:   12-07-2007

Organisme emissor
:   Jutjat de Primera Instància número 26 de València

Tipus de document
:   Edicte

Descriptors 

:   * sistema judicial

Notificació a Jesús Ricardo Cedeño Muñoz de la sentència dictada en les actuacions del juí de mesures fills extramatrimonials contenciós número 487/2007. [2007/10675]  
Procediment: assumpte civil 487/1488-CB   
Jutjat de Primera Instància número 26 de València   
Juí: mesures fills extramatrimonials contenciós 487/2007  
Part demandant: Esther Elizabeth Curay Paguay  
Part demandada: Jesús Ricardo Cedeño Muñoz  
Sobre: -   
En el juí a què es fa referència s'ha dictat la resolució el text de la qual, literalment, diu així:  
«Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació.  
Estime la demanda interposada per Esther Elizabeth Curay Paguay, contra Jesús Ricardo Cedeño Muñoz, i declare les següents mesures en relació amb la seua filla menor comuna, Andrea:  
1. S'atribuïx la guarda de la filla comuna, Andrea, a la mare, i també l'ús i gaudi de l'habitatge familiar, amb un règim de visites a favor del pare que cal determinar, tret que hi haja acord entre les parts, en execució de sentència.  
2. Pel que fa als aliments a favor de la filla, el pare haurà de pagar a la demandant la suma de dos-cents euros mensuals al compte corrent que indique esta. Esta quantitat s'actualitzarà anualment d'acord amb l'índex de preus al consum que publique l'organisme estatal competent.  
Notifiqueu la present resolució a les parts, i feu-los saber que contra esta sentència pot preparar un recurs d'apel·lació davant este Jutjat en el termini de cinc dies, davant l'Audiència Provincial.  
No pertoca fer un pronunciament exprés sobre la imposició de costes.  
Una vegada ferma esta resolució i transcorregut el termini de rescissió, comuniqueu-la al registre civil on conste inscrit el matrimoni.  
Esta és la meua sentència. definitivament jutjant, que pronuncie, mane i firme».  
València, 12 de juliol de 2007.- La secretària judicial: Alicia Ordeig Rabadán.  
Diligència   
València, 12 de juliol de 2007. L'estenc jo, la secretària judicial, per a fer constar que este edicte ha quedat fixat en el dia de hui al tauler d'anuncis. En done fe.
Diari Oficial de la Generalitat Valenciana


Sumari del DOGV 5468, del 12-03-2007 (2007/2437)

Informació pública del document annex d'homologació declarativa al pla de reforma interior La Penyeta-l de Catadau.
-------------------------------------------------------------------------------------------------------------------

### Dades del document

Número de DOGV
:   5468

Data del DOGV
:   12-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2437


Data del document
:   15-02-2007

Organisme emissor
:   Ajuntament de Catadau

Tipus de document
:   Informació Pública

Descriptors 

:   * Catadau
    * pla d'urbanisme
    * administració local

L'Ajuntament de Catadau, per gestió directa, ha formulat el pla de reforma interior La Penyeta-1, al qual, seguint l'Acord de la Comissió Territorial d'Urbanisme de data 1 de desembre del 2006, s'adjunta annex d'homologació declarativa.   
De conformitat amb el que es disposa en el capítol III, article 1, de la Instrucció de Planejament 1/1996 i l'article 52 de la Llei 6/1994 (LRAU), vigents en el moment de tramitació del PRI La Penyeta-1, se sotmet a informació pública el citat annex d'homologació per un termini de 20 dies hàbils a comptar de la publicació d'este anunci en el Diari Oficial de la Comunitat Valenciana.   
La documentació es troba depositada, per a la seua consulta i al·legacions, en l'Ajuntament de Catadau.  
Catadau, 15 febrer de 2007.- L'alcalde: Rafael Pellicer Esteve.
Diari Oficial de la Generalitat Valenciana


Sumari del DOGV 5599, del 14-09-2007 (2007/11902)

Anunci de l'aprovació del projecte d'urbanització de trams als carrers Madrigal i Adzaneta.
-------------------------------------------------------------------------------------------

### Dades del document

Número de DOGV
:   5599

Data del DOGV
:   14-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11543


Data del document
:   06-09-2007

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * pla d'urbanisme

Anunci de l'aprovació del projecte d'urbanització de trams als carrers Madrigal i Adzaneta. [2007/11232]  
De conformitat amb l'article 152 de la Llei 16/2005, de 30 de desembre, de la Generalitat, Urbanística Valenciana, s'informa que per la Resolució d'aquesta Alcaldia Presidència, de 4 de setembre de 2007, s'ha procedit a l'aprovació del projecte d'urbanització de trams dels carrers Madrigal i Adzaneta, redactat per l'arquitecte Alberto Paradís Alós i promogut per la mercantil Juan Vilar, SL.  
Vila-real, 6 de setembre de 2007.- L'alcalde: Juan José Rubert Nebot.
Diari Oficial de la Generalitat Valenciana


Sumari del DOGV 5555, del 13-07-2007 (2007/9187)

Informació pública de la sol·licitud d'autorització ambiental integrada d'un escorxador industrial d'aus amb sala d'especejament a Rafelbunyol.
-----------------------------------------------------------------------------------------------------------------------------------------------

### Dades del document

Número de DOGV
:   5555

Data del DOGV
:   13-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/9187


Data del document
:   06-06-2007

Organisme emissor
:   Conselleria de Territori i Habitatge

Tipus de document
:   Informació Pública

Descriptors 

:   * Rafelbunyol
    * empresa privada
    * avicultura

Informació pública de la sol·licitud d'autorització ambiental integrada d'un escorxador industrial d'aus amb sala d'especejament a Rafelbunyol. [2007/9187]  
De conformitat amb el que establix l'article 16 de la Llei 16/2002, d'1 de juliol, de prevenció i control integrats de la contaminació, se sotmet a informació pública l'expedient número 088/06 IPPC, seguit a instàncies de SADA p.a. Valencia, SA, CIF T-15.039.428 i domicili social en la carretera València- Alacant, quilòmetre 226,6, de Sueca, que té com a objecte l'atorgament de l'autorització ambiental integrada per a un escorxador industrial d'aus amb sala d'especejament.  
Peticionari: SADA p.a. Valencia, SA  
Emplaçament: Partida dels Germanells, sense número, de Rafelbunyol (València)  
Projecte: Escorxador industrial d'aus amb sala d'especejament, existent  
Capacitat de producció: 104.480 aus/dia, equivalent a 176 t/dia de canals.  
Fet que posem en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i particulars interessats puguen presentar les al·legacions que estimen convenients.  
Durant aquest termini els interessats poden examinar els projectes presentats en Centre d'Informació i Documentació Ambiental de la Comunitat Valenciana, carrer Francesc Cubells, 7, de València i a l'Ajuntament de Rafelbunyol, on estarà exposada en hores d'atenció al públic.  
València, 6 de juny de 2007.- El director general de Qualitat Ambiental: Jorge Lamparero Lázaro